১৯ ফেব্রুয়ারি ৩৮৩ রানের নতুন কীর্তি স্থাপন করার পর ঋত্বিকের জীবনে হয়তো একটু রং এল। দক্ষিণ কলকাতার হাজরার বেনিয়াটোলা লেনের বস্তিতে বেড়ার দেওয়ালটা হয়তো এবার পাকা হবে । কারন কলকাতা কর্পোরেশন থেকে সেদিনের পরেই জানানো হয়েছে আর্থিকভাবে সাহায্যের কথা । দুই ছেলে আর স্ত্রিকে নিয়ে সংসারে অপরিসীম অভাব। অনটনের সংসারে ভাগ্যদেবতা হয়তো এবার মুখ তুলে চাইতে পারেন। এর সঙ্গে আরও একটি আকর্ষনীয় খবর রয়েছে। ঋত্বিকের ধুন্ধুমার ব্যাটিং দেখে মুগ্ধ হয়েছেন বাংলার ক্রিকেট অধিনায়ক মনোজ তিওয়ারি। ৩৮৩ রানের ইনিংসে ঋত্বিক মেরেছে ২৬ টা ছয় এবং ৪৮ টা চার । মনোজ তিওয়ারি বলেন, “ওর পুরো ইনিংস টা দেখতে পাই নি, তবে যেটুকু দেখেছি তাতে মনে হয়েছে ঋত্বিককে খেলাটা শেখাতে পারলে ও অনেকদূর যাবে।”